
Da li je islamsko buđenje koje vidimo danas svojevrstan bunt i reakcija na prisutni nered i udaljavanje od Allahovog puta, kao što to neki smatraju, ili je ono korjenito i originalno, pa će stoga biti i plodonosno, ako Allah bude htio?


* 
* 
* 
* 
* 
* 
* 

 
Potrebno je uložiti maksimalan trud za učvršćenje “islamskog buđenja”?

Smatram da islamsko buđenje ima dva osnovna razloga:  

Prvi: Istinska želja za povratkom vjeri islamu i ona većinom dolazi od onih koji koriste razum, jer pametan čovjek, kada pogleda ljude današnjice – a ovdje se ne ograničavam samo na krug arapskih i islamskih naroda, već mislim na pripadnike svih naroda koji su duboko zagazili u raskalašenost, anarhiju, depresiju i psihičke tegobe – uvidjet će da nema rješenja za njihovo stanje osim da se čvrsto prihvate šerijata koji je Allah dž.š., objavio kao svjetlo i putokaz stvorenjima da im ukazuje na Pravi put i ono što je korisno za njih u njihovom duhovnom i materijalnom životu. Tako Uzvišeni kaže: “O ljudi, dokaz vam je već stigao od Gospodara vašeg i Mi vam objavljujemo jasnu svjetlost.” (En-Nisa, 174) Čovjek će ovo u potpunosti osjetiti ukoliko se čvrsto veže za Allaha, dž.š., pa će osjetiti lahkoću u prsima, smirenost i svjetlost koju neće osjetiti niti naći onaj ko se udalji i okrene od istine. Također, Uzvišeni kaže: “Onome ko čini dobro, bio muškarac ili žena, a vjernik je, Mi ćemo dati da proživi lijep život.” (En-Nahl, 97) Pametni i pronicljivi ljudi uvidjeli su da je život većine ljudi današnjice satkan od moralne raskalašenosti, neispravnog uvjerenja, ideološke razuzdanosti, te da ostajanje na tom kursu čovječanstvo vodi u direktnu propast. Shvatili su da čovjek mora imati svoj izvor kojem će se vratiti, i dokaz koji će ga ka Pravom putu povesti, pa su se vratili islamu. To je činjenica iz koje se nazire veliko dobro, jer su se islamu vratili uz osjećaj vlastitog zadovoljstva, uvjerenosti u istinu, želje za izučavanjem i stjecanjem znanja.  

Drugo: Slijeđenje i povođenje za drugima. Ljudi jedni druge slijede, pa kada neki mladić vidi svog brata, rođaka, komšiju ili prijatelja kako je krenuo ispravnim putem, i on učini isto. Ovo slijeđenje uđe duboko u njegovo srce, pa ga preplavi osjećaj smirenosti i čvrstine. Može se, pak, desiti da ga i ***[šejtan](https://pitajucene.com/search/%C5%A1ejtan/questions/ "Pretraži pitanja o šejtanu")*** zavede, i učini da skrene s pravog puta i slijedi druge, neispravne pravce. Mislim da su ovo razlozi islamskog buđenja današnjice, ali je, bez obzira na to, potrebno uložiti maksimalan trud i ujediniti napore kako bi se ovo buđenje duboko ukorijenila i učvrstilo. Istovremeno smo dužni davati ispravne smjernice znanstveno i praktično, jer neki su ljudi kroz islamsko buđenje saznali mnogo informacija i podataka i tako se uveliko okoristili, ali sa metodološkog, pedagoškog ili praktičnog aspekta primjetni su nemar i manjkavost. Čovjek ponekad u srcu osjeti ljubav i iskrenu želju da ljudi budu istinski predani Allahovoj vjeri u koju ih poziva, ali istovremeno ne poznaje njihovo stanje, niti način kako im prići mudro i pametno kako bi popravio njihovo stanje. Znamo da je Allah Uzvišeni poslao Muhammeda, sallallahu alejhi ve sellem, svim stvorenjima i da nije objavio šerijatu potpunosti za jednu sedmicu ili mjesec, pa ni godinu, već je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, u Mekki živio čak trinaest godina, a da mu je jedina obaveza od primjene propisa islama bila izgovaranje šehadeta i obavljanje namaza, dok se oko obaveznosti izdvajanja zekata u tom periodu ***[ulema](https://pitajucene.com/search/ulem/questions/ "Pretraži pitanja o ulemi")*** razilazi. Tek kasnije muje propisan ***[post](https://pitajucene.com/search/post/questions/ "Pretraži pitanja o postu")***, alije obaveznost podrazumijevala izbor između posta i hranjenja siromaha. Potom je post strogo pojedinačno propisan, dok je ***[hadždž](https://pitajucene.com/search/had%C5%BE/questions/ "Pretraži pitanja o hadžu")*** tek kasnije stavljen u obavezu, nakon osvojenja Mekke, kako ljudi ne bi osjećali tjeskobu i poteškoću odlaska u Mekku. U svakom slučaju, onaj ko razmisli o Allahovoj mudrosti u postepenom objavljivanju šerijata, znat će da nije moguće ljude pridobiti za jednu noć ili dan. Kada čovjek ovo zna, onda će biti u mogućnosti, shodno onome koliko ga je Allah uputio na ***[znanje](https://pitajucene.com/search/znanj/questions/ "Pretraži pitanja o znanju")***, da ljudima ukazuje na dobro mudrošću, lijepim govorom, strpljenjem i postupnošću, ne tražeći od njih da krenu pravim putem odmah i odjednom. Ko bude tražio od ljudi da se poprave za jedan dan, narušava Allahovu mudrost i suprotstavlja se Njegovom šerijatu. Obaveza je da čovjek dobro odmjeri svaku situaciju i da sebi ne uzme za pravo da procjenjuje ljude, sve dok mu Allah ne omogući da bude od onih koji će popravljati negativnosti kod ljudi. 


Iz knjige “ISLAMSKO BUĐENJE”  

Autor: Šejh Muhammed b. Salih ***[el-Usejmin](https://pitajucene.com/search/Usejmin/answers/ "Pretraži odgovore od Muhammed ibn Salih el-Usejmin")***  

Preuzmi knjigu u pdf formatu:  

<https://pitajucene.com/wp-content/uploads/2019/07/Islamsko-Budjenje-pravila-I-Smjernice-El-Usejmin.pdf>


